96/552/EY: Komission päätös, tehty 6 päivänä syyskuuta 1996, Saksan tekemän suunnitelman hyväksymisestä klassisen sikaruton torjumiseksi luonnonvaraisissa sioissa Brandenburgin ja Mecklenburg-Westpommernin alueella sekä päätöksen 93/617/EY kumoamisesta (Ainoastaan saksankielinen teksti on todistusvoimainen)



Virallinen lehti nro L 240 , 20/09/1996 s. 0013 - 0014



KOMISSION PÄÄTÖS, tehty 6 päivänä syyskuuta 1996, Saksan tekemän suunnitelman hyväksymisestä klassisen sikaruton torjumiseksi luonnonvaraisissa sioissa Brandenburgin ja Mecklenburg-Westpommernin alueella sekä päätöksen 93/617/EY kumoamisesta (Ainoastaan saksankielinen teksti on todistusvoimainen) (96/552/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6a artiklan 3 kohdan, sekä katsoo, että päätöksellä 93/617/EY (2) komissio hyväksyi Saksan tekemän suunnitelman klassisen sikaruton torjumiseksi luonnonvaraisissa sioissa Mecklenburg-Westpommernin, Ala-Saksin ja Rheinland-Pfalzin alueella; edellä mainittu suunnitelma muutettiin komission päätöksellä 95/297/EY (3), Saksan viranomaiset ovat tehneet taudin kehityksen valossa uuden suunnitelman klassisen sikaruton torjumiseksi luonnonvaraisissa sioissa, tämä suunnitelma ottaa huomioon, että klassista sikaruttovirusta ei ole tavattu yli 12 kuukauteen luonnonvaraisissa sikakannoissa Ala-Saksin ja Rheinland-Pfalzin alueella, ja että virusta on tavattu luonnonvaraisissa sikakannoissa Brandenburgissa ja Mecklenburg-Westpommernissa, äskettäin esitetty Brandenburgin ja Mecklenburg-Westpommernin alueita koskeva suunnitelma on tutkittu ja sen on todettu olevan direktiivin 80/217/ETY säännösten mukainen, uusi suunnitelma sisältää toimenpiteitä sen varmistamiseksi, ettei Saksa lähetä muihin jäsenvaltioihin neuvoston direktiivin 80/217/ETY 6a artiklan 3 kohdan säännösten mukaan saastuneeksi määritellyltä alueelta: - eläviä sikoja ennen kuin on kulunut 12 kuukautta viimeisestä klassisen sikaruttoviruksen eristämisestä luonnonvaraisista sioista, tai - luonnonvaraisista sioista peräisin olevaa lihaa ennen kuin on kulunut 24 kuukautta viimeisestä klassisen sikaruttoviruksen eristämisestä luonnonvaraisista sioista, komission päätös 93/617/EY on selvyyden vuoksi kumottava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Saksan tekemä suunnitelma klassisen sikaruton torjumiseksi luonnonvaraisissa sioissa Brandenburgin ja Mecklenburg-Westpommernin alueella. 2 artikla Saksan on saatettava voimaan 1 artiklassa tarkoitetun suunnitelman täytäntöönpanemiseksi tarvittavat lait, asetukset ja hallinnolliset määräykset. 3 artikla Tämä päätös kumoaa päätöksen 93/617/EY. 4 artikla Tämä päätös on osoitettu Saksan liittotasavallalle. Tehty Brysselissä 6 päivänä syyskuuta 1996. Komission puolesta Franz FISCHLER Komission jäsen (1) EYVL N:o L 47, 21.2.1980, s. 11 (2) EYVL N:o L 296, 1.12.1993, s. 60 (3) EYVL N:o L 184, 3.8.1995, s. 47